ბოტსვანის სამზარეულო

მინი|სესვაა და ბოგობე
ბოტსვანის სამზარეულო უნიკალურია, მაგრამ მას ასევე აქვს გარკვეული სამხრეთ აფრიკის სხვა სამზარეულოების მსგავსი მახასიათებლები.  ბოტსვანას საკვები მოიცავს შემდეგ დასახელებებს:  pap, samp, vetkoek, bogobe და mopane. ბოტსვანისთვის დამახასიათებელი საკვებია სესვა, დამარილებული პიურეს ტიპის ხორცი. ითვლება, რომ საზამთრო პირველად ბოტსვანაში გაჩნდა.  სხვა საკვებში შედის მოროგო ვა დინავა, მადილა და დიქგობე. ბოტსვანელები ამაყობენ, რომ საკუთარი სამზარეულო აქვთ. კვებით მიღებული სიამოვნების უმეტეს ნაწილს ისინი ადგილობრივად იღებენ. ბოტსვანაში ასევე ამზადებენ გამაგრილებელ სასმელებს სახლის პირობებში. ძირითადად წყლის, ნესვის, მორულასა და კოჭას ფხვნილის გამოყენებით. ქორწილებში, სორგოს საჭმელს ჩვეულებრივ ადუღებენ დმელონში და ამ ნარევს უწოდებენ Bogobe jwa lerotse. ჩვეულებრივ ნესვს წინასწარ ამზადებენ არაჟანთან ერთად და ინახავენ გამოსაყენებლად, როცა ამის საჭიროება იქნება. ბოტსვანა ასევე განთქმულია საკვების შენარჩუნების ტექნიკებით. ისინი ინახავენ ხორცს, შემდეგ კი აშრობენ. ისინი ასევე იღებენ ლობიოს ფოთლებს, ამზადებენ შესანახად და აშრობენ. ბოტსვანაში ასევე ხშირია მაგეუს დამზადება დარჩენილი ფაფის ან პაპაიასგან. ზოგი ტომი ასევე ინახავს არც თუ ისე ცუდ ან დამპალ ხორცს, გამოშრობის მეთოდით, რომ დიდი ხნის განმავლობაში გამოიყენონ. ბოტსვანელი ხალხი აფასებს მათ საკვებს უხსოვარი დროიდან. ისინი ამას თავიანთი კულტურის ნაწილად თვლიან.

 ინგრედიენტები 
ბოტსვანის ბაზრები სავსეა მრავალფეროვანი საკვებით.  ზოგი ადგილობრივად მოყავთ და ზოგი იმპორტირდება მეზობელი ქვეყნებიდან. ბოტსვანაში დიდი რაოდენობით მაღალი ხარისხის საქონლის ხორცს აწარმოებენ. ცხვრის ხორცი, ქათამი და სხვა ხორცი მრავლად გვხვდება. საქონლის ხორცი ყველაზე პოპულარული ხორცია, შემდეგ მოდის თხის ხორცი. მდინარის თევზები ასევე ბოტსვანის სამზარეულოს ნაწილია. 

სორგო და სიმინდი ბოტსვანაში გაშენებული ძირითადი კულტურებია. შემოდის ხორბლის, ბრინჯის და სხვა სახის მარცვლეულის ნაწარმი. აქვე მრავალი სხვადასხვა სახის ლობიო მოჰყავთ. ასევე ხშირია წიწაკა, დიტლო და ლეტლჰოდი. აქ იზრდება არაქისიც (მანოკო). ბევრი ბოსტნეულიც მოჰყავთ, მაგალითად ისპანახი, სტაფილო, კომბოსტო, ხახვი, კარტოფილი, პომიდორი, ტკბილი კარტოფილი და სალათის ფოთოლი. ველურად იზრდება ბოსტნეული, რომლის დაკრეფაც სეზონურად არის შესაძლებელი, მათ შორისაა ტეპე და დელელე ( ბამიები ). ხილის ლობიო პოპულარული საკვებია ბოტსვანაში.

 პოპულარული კერძები 
მარცხნივ|მინი|250x250პქ|Vetkoek. იგი აღმოცენდა სამხრეთ აფრიკის რესპუბლიკაში
სესვაა ან ჩოტლო ან ლესვაო (ძროხის ხორცი) ძალიან პოპულარული ტრადიციული ხორცის კერძია, რომელიც მზადდება განსაკუთრებული შემთხვევებისთვის. ჩვეულებრივ მამაკაცების მიერ მზადდება სამფეხა რკინის ქვაბში, ნელ ცეცხლზე დუღდება, მხოლოდ მარილითა და წყლით. ჩვეულებრივ, იგი მზადდება თხის ხორცით ან ძროხის ხორცით და ის არის ძირითადი კერძი უმეტეს ტრადიციულ ღონისძიებებზე, როგორიცაა დაკრძალვები და ქორწილები. 

კიდევ ერთი პოპულარული კერძია სერობი. თხის, ცხვრის ან ძროხის ზოგიერთი ნაწილი ან ნაწლავები ცხვება მანამ, სანამ არ დარბილდება. 

ტრადიციულად მოზრდილი ქათამი უფრო გემრიელად ითვლება, ვიდრე კომერციულად მოზრდილი ქათამი. სტუმრისთვის ტრადიციულად მოზრდილი ქათმის მომზადებით, მასპინძელი განსაკუთრებული სტუმართმოყვარეობით გამოირჩევა. ქათმის მომზადება სამფეხა რკინის ქვაბში ღია ცეცხლზე აძლევს მას საუკეთესო არომატს.

ფაფა (ბოგობე) მზადდება სორგოს, სიმინდის ან ფეტვის ფქვილის მდუღარე წყალში ჩადებით, რბილ პასტაში მორევით და ნელა მოხარშვით. ზოგჯერ სორგოს ან სიმინდს ადუღებენ და უმატებენ რძესა და შაქარს. ამ კერძს ტინგს უწოდებენ. რძისა და შაქრის გარეშე, ზოგჯერ ტინგს მიირთმევენ ხორცთან ან ბოსტნეულთან ერთად, როგორც ლანჩი ან ვახშამი. ბოგობეს მიღების კიდევ ერთი გზაა არაჟნისა და მდუღარე ნესვის დამატება (ლეროცი). კალანგას ტომში ამ კერძს ტოფი ეწოდება.

ბოტსვანის შორეულ ადგილებში პოპულარულ საკვებს მიეკუთვნება: მორამის ლობიო, უზარმაზარი ტუბერი და საკვებად ვარგისი სოკო . 

რესურსები ინტეტნერში
 http://www.botswana.co.za/Cultural_Issues-travel/food-of-botswana.html
https://www.hatab.bw/index.php/about-botswana/cuisine.html 
https://www.botswanayouth.com/13-tswana-foods-every-motswana-should-eat-before-they-die/
http://www.ajhtl.com/uploads/7/1/6/3/7163688/article51vol4_2_july-nov2015.pdf

 სქოლიო 

კატეგორია:ბოტსვანის სამზარეულო